प्रवर्तन निदेशालय (ED) ने पूर्व केंद्रीय मंत्री पी चिदंबरम की एयरसेल-मैक्सिस मनी लांडरिंग मामले में अग्रिम जमानत याचिका का विरोध किया है। साथ ही ईडी ने पूरे मामले पर अपना जवाब भी कोर्ट में दाखिल कर दिया है। इसके बाद कोर्ट ने मामले की अगली सुनवाई गुरूवार के लिए टाल दी है। ईडी ने अपने जवाब में कहा कि चिदंबरम एयरसेल-मैक्सिस मनी लांडरिंग मामले में जांच में सहयोग नहीं कर रहे हैं जिससे जांच प्रभावित हो रही है इसलिए उन्हें हिरासत में लेकर पूछताछ करने की मांग की है।एयरसेल-मैक्सिस मनी लांडरिग मामले में चिदंबरम की अग्रिम जमानत याचिका पर गुरूवार को स्पेशल जज ओ पी सैनी की अदालत सुनवाई करेगी। इसके पहले अदालत ने 8 अक्टूबर को चिदंबरम और उनके बेटे कार्ति को गिरफ्तारी की अवधि को 1 नवंबर तक बढ़ा दिया था।ईडी ने चिदंबरम पर विदेशी निवेशकों के उद्यमों को मंजूरी देने के लिए उनके साथ गलत तरीके से लेन-देन करने का आरोप लगाया है। पूरे मामले पर विचार करने के लिए विशेष न्यायाधीश ओ पी सैनी ने 26 नवंबर की तारीख तय की। ईडी ने मामले में पहला आरोपपत्र चिदंबरम के पुत्र कार्ती के खिलाफ दायर किया था। बाद में उनके खिलाफ एक पूरक आरोपपत्र भी दायर किए गए।